الاقباط المسلمين

الأقباط المسلمين هما مجموعه من المصريين اسسها احمد عطيه المتخصص فى اللغه القبطيه وبيتكلم القبطيه بطلاقه ، تهدف لإحياء الهوية المصرية و إزالة الجهل عنها. الجروب موجة للمصرين بصفه عامة و المسلمين بصفة خاصة. يقول احمد عطيه : اصبحنا احنا المسلمين فى مصر غرباء عن هويتنا القبطية الحقيقيه، فكلمة "قبطي" عند رجل الشارع المصرى تعنى "مسيحي" و"اللغه القبطيه" بقت تعنى اللغة المسيحية وده إعتقاد خاطئ تماما من الناحية الجينيه و التاريخية لكن الناحيه المنطقيه ان كلمة "قبطي" تعنى مصرى أى المصرى اللى بيعيش على ضفاف النيل والأقباط هما سكان مصر عند مجيء الجيوش الاسلامية بقيادة "عمرو إبن العاص" و كان سكان مصر أى الأقباط على الديانه المسيحية، فظلت كلمة قبطى تعنى مسيحى لحد بعد إسلام معظم الشعب القبطى. و للأسف الإعلام المصرى لسه بيستخدم كلمة قبطى للتعبير عن المسيحى المصرى. فأصبحنا احنا المسلمين غرباء على هويتنا و أعداء ليها فى بعض الأحيان. فإنطبق علينا قول الشاعر الاغريقى (لم نهزمهم حين غزوناهم لكن حين أنسيناهم تاريخهم وحضارتهم).
 اهداف المجموعه 
 إلقاء الضوء على الهويه المصرية و ازاله الجهل عنها و تعليم أطفالنا الحكم و المواعظ و الأدب المصرى القديم.
 إحياء اللغة القبطية و اللى هيا حفيدة اللغة اللى كان يتكلم بيها رمسيس التانى و ملوك العصر الصاوى وكليوبترا.
 التصدى للأكاذيب و الادعاءت من اللى عايزين سرقة تاريخنا و التصدى كمان للخرافات سواء من أعداء الحضاره المصريه أو العاشقين ليها على حد سواء.
 إحياء المزيكا و الرياضه و الفنون المصرية و غيرهم.
 الحفاظ على اللغة العربية لأنها تشكل جزء لا نستطيع حذفه من تراثنا المصرى و هيا لغة التواصل بين سكان المنطقة (العربية و الأفريقيه).
 الرجوع لافريقيا مره تانيه وخصوصا دول حوض النيل اللى كان وهايكون لنا دئم معاهم "مصير واحد" و هو شريان الحياة نهر النيل.
 الدول العربية مهمة كمان لنا (مصالح مشتركه) لذا مش لازم أبدا فهم إحياء الهويه المصرية على إنه مقاطعه للعرب و لكن حفظ كل منا على هويته.
 التعرف و التعلم من الثقافات المحليه الموجوده فى مصر زى أهالينا فى بلاد النوبه و واحة سيوة.
 إنشاء مجمع للغة القبطية و إستخدام لفظها الأصيل بدل اللفظ الكنسى الحالى الغير أصيل و ادراجها من ضمن لغات مصر الرسميه.
 الإهتمامات بالأعياد القومية و المصرية القديمة و الهدوم المصرية القديمه تحديثها لتتواكب مع العصر.

 لينكات برانيه 
 مقال BBC عن كلمة قبطي
 مقال بوابة الأهرام عن الأصول القبطية
 مقال طريق الإسلام عن كلمة قبطي

 مصادر 
تصنيف:ثقافه
تصنيف:اقباط